Here is a page extracted from Wikipedia that may contain CSS, HTML, and a lot of unformatted text.

Title: Leptoptilos crumenifer
Content: O marabú (Leptoptilos crumenifer (Lesson, 1831)) ye una au d'a orden d'os Ciconiiformes y familia Ciconiidae que se creye que os eixemplars grans aconsiguen una altaria de 152 centimetros, una envergadura de 3,7 m y un peso de 9 kg. Lo peso tipico ye de 4,5 a 8 kg y a longaria (dende o pico dica a coda) ye de 120 a 130 cm. As fembras son mas chicotas que os masclos.

A esperanza de vida ye de 43 anyos en cativerio y 25 anyos en libertat.

Ista au gran y poderosa s'alimenta sobretot de carnuz, borrufalla y fieces, pero de traza oportunista mincha cuasi cualsequier materia animal que pueda trusquir. De tanto en tanto s'alimenta d'atras aus, incluyius palomos, pelicanos, cormorans y mesmo flamencos.

Cada vegada mas, os marabús s'han tornau dependients d'a vasuera humana y cients d'istas enormes aus se pueden trobar arredol d'os abocaders africanos u asperando aduya en as arias urbanas. S'ha visto que os marabús que minchan vasuera humana trasquen practicament cualsequier coseta que puedan engullir, incluyius calcero y piezas de metal.

Referencias

Vinclos externos 

Leptoptilos
Fauna d'Africa